Bep Mergelsberg/Autobiografie
Laevesloop

Bep Mergelsberg is 't aodste van zes keender oet 'n Belsj import gezin dat in Norbik kieëm wonne ömdat d'r opa langs moders kaant dao nog 'n leme hoes how. Mergelsberg waoërt dör 't sjoeëlhoofd good bevonge vör de MAVO, mae ze moeg van häör owwersj ooch nao de HAVO of 't Atheneum. Mergelsberg how doe evvel al impliciet oet de attitude van 't dörp t.a.v. häör owwersj begraeëpe dat hör owwersj dat es vraeme gaar neet baeëter koese wete es 't sjoeëlhoofd, dae die sjoeëlkeuze evvel, zoewie later blaeëk, louter baseerde op z'n veroondersjtèlling dat häör owwersj hoeëger sjtudies neet koese betale. Nao de MAVO gong ze nao de HAVO en de Kweeksjoeël in Mestreech. Ze introduceerde o.m. sjoeëlsjake op versjèjje stage-sjoeële en verzörgde gedurende twieë jaor de muzieklèsse an 'n sjoeël tiedens häör twieë örsjte vriej ore op mondèg. Nao driej van de vief mondelinge eindexamens haokde ze aaf ömdat ze fundamentele kritiek how op 't examesysteem. Daonao gong ze in 'n commune wonne, gong wèrke es interim in 't welzijnswèrk en volgde de part-time sjtudie HBO Kultureel waerk in Zitterd. Diploma 1984.
Voere
In dat egeste jaor trowde ze 'n Vlamsje Voerenaer en gong in Leuve wonne. Nao 'n jaor verhuusde ze nao Voere, oeë Mergelsberg örsj d'r Voerense gidsekursus volgde, gong gidse en later d'r Post HBO gidsekursus vör Belsj Limburg volgde. Mergelsberg haat in 't begin aerg motte wenne an 't gegaeve daste este Plat kals in Voere, es 'n oongeciviliseerde wèrkvrow bekaeëke wers. Zoe makde ze 'ns mèt dat ze dör d'r bisjop aoëpelek tiendens 'ne thema-aovend aa-gekald waoërt. De reaktie van de luuj how alles d'r mèt te make dat die nooit achter häör howwe oetgehaold dat ze zich zoegood in 't Nederlands koes oetdrökke.
Laeve in 't Vlamsj circuit
Mergelsberg waor hieël actief in 't verenigingslaeve langs Vlamsje kaant, waor o.m. aafgevaardigde in d'r Kulturele Raod, docaent en secretaer van d'r gidsekursus, sjreef en redigeerde d'r Koeënwoof, 't heemblad, organiseerde mèt d'r milieugroep thema-aovende, sjreef kritieke op besjtemmingsplanne, waor väörzitter van d'r aowderraod en waoërt es örsjte vraeme verkaoze in 't Besjtuur van d'r Kulturele Raod en kieëm doe ooch in d'r Beheerraod van de Culturele Centra.

Waerk in d'r taalpolletiek
Voerbelange
Saer begin jaore 90 waor ze lid en later Hoofdbesjtuurslid va Voerbelange en sjreef interviews mèt Voerenaere in Voeren-aktueel, mèt 'n aoëpelek hieël gematigd sjtaandpeunt över de Voerkwestie. Ooch waoërt ze lid van de Vlamsje SP.a. Ze organiseerde dörpsvergaderinge roond thema's wie verkeersveiligheid en 't milieu, die vöral Hollendere moesse trèkke, wat gelökde. Dit waor häör ège idee en de partiej kreeg zoe de kaans öm kontakte mèt Hollendere te liegke. Wie häör in 1998 dudelek gezag waoërt dat dit waerk neet zow lèjje töt 'n plaatsj op lies, terwiel, of èègelek ömdat, ze hieël populair waor, en Vlaandere 't taalregime mèt d'r Róndsjtuurbreef-Peeters begoes te versjtrakke, haat ze häör verantwoordelekhèèd genaome en de proof op de som genaome.
Dudelekhèèd aafgedwonge
Mergelsberg zat häör dochter op de Fraanse sjoeël en waoërt daovör oet Voerbelange gebroejd. Wie häör de praktische oetwèrking van de extreem nationalistisch Vlamsje ideologie va Voerbelange klaor en dudelek waor, von ze dat ze 't feit dat ze zelf de dörpsvergaderinge öm Hollendere te trèkke, oongedoeë moes probere te make dör op de lieste van Retour à Liège (noe Retour aux Libertés)te goeë sjtoeë. Ze doog doe al direc 't vörsjtèl öm d'r naam van de partiej te verendere, wat evvel neet gelökde. Ze bleef lid van de Vlamsje SP.a. en toch waoërt ze neet allèng oet de partiej gezat: in 'n haof jaor tied waor ze oet alle Vlamsje vereniginge gewaerd en ooch d'r aowderraod zat häor aaf es väörzitter. Daobie waoërt ze dör nieëmes mie gevraogd öm te gidse en ze raakte dus ooch häör waerk kwiet. 'n Totaal out-placemaent oet 't Vlamsj circuit waor 't gevolg.
Ander motief
De vraej behaowe
Boete dis, mieë op de persoonleke verantwoordelekheed gebaseerde raej, waor d'r ooch nog 'n ander raej öm va partiej te verendere. D'r verwachde sjèmoetsjlaag zow 't gaanse aevewich op d'r kop zitte, terwiel d'r 'ne machswissel zow plaatsjvinge. Mergelsberg haat 'n 350 sjtèmme va Voerbelange - Franstalège die Happart te extreem vonge en waal accepteerde dat Voere bie Vlaander huurt - mèt 't ievere en realisere van 'n twieëtalige campagne truuk brach nao RàL. Zoe bleef 'n aevewich - de bètste garantie op vraej - behaowe en won Voerbelange d'r gemèngderaod mèt de Hollendsje sjtèmme mae bleef d'r OCMW-raod in Welzje heng, want dao moege de Hollendere neet mètsjtèmme.
De campagne
In de campagneperiode waor ze, nao José Happart, 't örsjte lid va Retour à Liège dat ingong op 'n oetnuëdèging van 'n praatprogramma op d'r VRT. Oooch RTL makde opnames, die waoérte oetgezonde. Later volgde Droeven. Ooch zat ze häör sjtaandpeunt oetèè bie De stemming op L1-radio en waoërt ze geïnterviewd dör 't NRC, Dagblad de Limburger en väöl Vlamsje, o.m. de Standaard, de Morgen, en Welzje, le Soir, gezètte.
Nao de verkezinge
Nao de verkezinge haat 'ne politicoloog geprobeerd häör waerk te interpretere en e vroog häör öm - in 't kader van z`n sjtudie an 'n VS-universitèèt - es hoesvrow vriewillig klèngsjalige twieëtalige culturele aktivitète te organisere. Dem haat ze evvel gezag dat-e dat èèges kan doeë, mae dat Mergelsberg neet van plan is öm de Vlamsje partiej mèt die realisaties 't bewies in de heng te gaeve wie good hön integratiebeleid wèrkt en dat 't Europees statuut dat de Fraanstalège vraoge dus nörgens nuédèg vör is. D'r Vlamsje politocoloog haat dat evvel ooch neet gedoeë.
Truuk nao Nederland
Nao de verkiezinge wol Mergelsberg, es wie lang van teväöre kènbaar gemakd, truuk nao 't Hollendsj öm de keender wieër taalpolletieke invloed en ervaringe te besjpare. 

In Nederland

Mergelsberg blieft handele in de Voerkwestie en wèrkt daobie es professioneel regisseur. Ze sjrieft in 't Plat gedichte en verhaole en op d'r wikipedia. 
Saer driej jaor is Bep Mergelsberg lid van 't besjtuur van de PvdA in Zitterd, de lètste twieë jaor secretaer.

Sjrievers
Zelfgesjrifter
Hoesloze teks
Limburgish
Autobiografie
Mót nag bekeke waere